PPPM จ่อเพิ่มทุน 332 ล้านหุ้น ขาย RO สัดส่วน 2:1 ราคา 2 บ. ระดมทุนชำระหนี้-ทุนหมุนเวียน
PPPM จ่อเพิ่มทุน 332 ล้านหุ้น ขาย RO สัดส่วน 2:1 ราคา 2 บ. ระดมทุนชำระหนี้-ทุนหมุนเวียน
12 ก.พ. 2562

บริษัท พีพี ไพร์ม จำกัด (มหาชน) หรือ PPPM ระบุว่า ที่ประชุมคณะกรรมการบริษัทเมื่อวานนี้ (11 ก.พ.) อนุมัติการลดทุนจดทะเบียนโดยตัดหุ้นที่ยังไม่นำออกจำหน่าย หลังจากนั้นให้เพิ่มทุนจดทะเบียนเป็น 894,576,031 บาท จากเดิม 563,050,687 บาท โดยออกหุ้นใหม่จำนวน 331,525,344 หุ้น มูลค่าหุ้นที่ตราไว้หุ้นละ 1 บาท แบ่งจัดสรรไม่เกิน 281,525,344 หุ้น ให้กับผู้ถือหุ้นเดิมในอัตราส่วน 2 หุ้นเดิมต่อ 1 หุ้นใหม่ ที่ราคาหุ้นละ 2 บาท ระหว่างวันที่ 22-26 เม.ย.62 และจัดสรรไม่เกิน 50,000,000 หุ้น ให้แก่บุคคลในวงจำกัดแบบมอบอำนาจทั่วไป (General Mandate)
สำหรับวัตถุประสงค์ของการเพิ่มทุน เพื่อใช้ในการชำระคืนหนี้สินต่าง ๆ ของบริษัท เช่น หุ้นกู้ เป็นต้น ,ใช้เป็นเงินทุนหมุนเวียนในกิจการ และใช้ในการขยายธุรกิจผลิตอาหารสัตว์ไปยังตลาดต่างประเทศ รวมถึงจะช่วยส่งเสริมให้บริษัทมีผลการดำเนินงานและฐานะการเงินที่แข็งแกร่ง ซึ่งจะส่งผลให้บริษัทมีสภาพคล่องและผลการดำเนินงานที่ดีขึ้น เพื่อให้บริษัทมีศักยภาพในการแข่งขันกับผู้ประกอบการรายอื่นในอุตสาหกรรม